text: Gårdejer røgskadet ved brand i fyr
  27 januar 2011 kl. 08.12
  To gange onsdag udviklede optænding i fyr sig til mindre brande på to gårde. I det ene tilfælde blev den 60-årige gårdejer indlagt til observation for røgforgiftning.
  Gårdejeren forsøgte selv at slukke brande4n,  som opstod i fyrrummet på en gård på Forum Hovedvej - landevejen mellem Esbjerg og Varde. Der var gået ind i lidt halm, der lå en meter fra fyret. 
  Der skete kun minimal skade på bygningerne, men ilden udviklede meget røg. Gårdejeren forsøgte at slukke branden og blev bagefter kørt på sygehuset til observation for røgforgiftning.
  
  Benzin til optænding
  Ved en brand i en lade i Kegnæs skete der lidt mere skade på bygninger og fyr. Branden opstod, da der skulle tændes op i gårdens pillefyr. 
  Gårdejeren ville tænde op med lidt dieselolie, men det lykkedes ikke rigtig. Derfor hældte han lidt benzin på - og så skete en mindre eksplosion.
  